KLUBI 700
Vaid paar väikest täpikest.
See on see, millest sai alguse Mike'i esimene kokkupuude surmaga.
Peagi oli kogu ta keha, sh ka keel, neid täppe täis
ja ta naise sõnul oli see hirmutav.
Mis neid täppe põhjustas ja kuidas need Mike'i elu ohustasid?
Ja seda mitte vaid korra, aga lausa kaks korda.
Kohe näeme.
See kui halvas mu ära.
Teadsin, et peame ta ruttu arsti juurde saama,
sest muidu jooksnuks ta verest tühjaks ja oleks ära surnud.
Mike ja Brenda elavad ajaloolises maakodus
väljaspool Nashville'i, Tennessees.
Mike on tuntud bandžo mängija ja kantrimuusik,
kes esines regulaarselt Grand Ole Opry kontserdimajas.
Kuid mõni aasta tagasi sattus ta kummalisse seisu,
mis peaaegu lõpetas ta elu.
Niitsin õues muru, millest tekkisid väikesed kriimud.
Tuppa minnes aga märkasin kehal väikesi täppe,
mida jagus kaelalegi.
Ta polnud just väga murelik, kuigi olukord halvenes iga hetkega.
Kui ta aga mulle oma keelt näitas, siis see oli hirmutav.
Teadmata, mis toimub, viis Brenda oma mehe EMO'sse.
Arstid avastasid, et mehe trombotsüütide arv
oli langenud kriitiliselt madalale - 175 peale.
Normaalne näit on 150 000
ja inimesed ei jää tavaliselt ellu, kui see näit langeb alla 2000.
Onkoloog ütles, et Mikel on vedanud, et veel elus on.
Mike'i ähvardas surmav seesmine verejooks.
Nii tehti talle vereülekanne, mis hoidis teda elus.
Samas oldi siiski teadmatuses, mis sellist seisu põhjustas.
Ajal, mil Mike sõidutati erihaiglasse,
palus Brenda perelt ja sõpradelt eestpalveid.
Helistasin esmalt tõsistele palvetajatele.
Neile, kes uskusid palvesse
ja kes olid võimelised katma ja kandma meid palves.
See tähendas väga palju.
Peagi peale palveketi käivitumist taastus ka Mike'i trombotsüütide arv.
Arstid polnud kindlad, mis oli põhjustanud selle olukorra
ja siis ka selle taastumise.
Erinevad inimesed, kogudused ja mu naine palvetasid mu eest,
aga samas põhjust ei teatud ikka.
Me ei tahtnud elada hirmu all, et see võib uuesti juhtuda,
aga samas oli see mõte tagakuklas siiski olemas,
sest me ei teadnud põhjust ja kas see võiks juhtuda jälle.
Nii et olime mitmes mõttes mures.
Järgmise aasta jaanuaris
vigastas Mike treileri ust parandades tõsiselt oma vasakut kätt.
50 õmblust ja suured valud,
mistõttu ta võttis paistetuse vastu põletikuvastast rohtu.
Koheselt aga nägi ta ka neid samu täppe ja rakke,
mis tal olid olnud 5 kuud varem.
Olin hirmust kange.
Hirm sai mu enne usku kätte,
aga siis otsustasin siiski Jumalale toetuda.
Ütlesin: "Jumal,
Sa oled juba korra varem Mike'i elu päästnud,
mistõttu palun tee seda veelkord.
Hakkasin palvetama,
võttes samas ühendust inimestega, kes palvetasid me eest.
Ja mu usk sai tugevamaks kui mu hirm.
Mike viidi teist korda haiglasse,
suur palvemeeskond ta selja taga võitlemas ta elu eest
ja paludes lahendusi.
Olime jälle tagasi alguses.
Ütlesin: "Jumal, aitasid mind korra ja usun, et aitad veelkord."
Vereanalüüsid näitasid, et mõlemad Mike'i olukorrad
olid tingitud allergilisest reaktsioonist ainele,
mis peitus tema põletikuvastases ravimis.
Arst tuli mu juurde ja ütles:
"Hr Mike, nüüd me teame, mis seda põhjustas,
mistõttu ärge enam iial neid tablette võtke!"
Vastasin, et pole plaaniski.
Mike on üks vähestest kogu USA's,
kes on elanud üle nii madala trombotsüütide näidu.
Sellest on nüüd 5 aastat
ja Mike ning Brenda on endiselt hämmingus
palveväest ja Jumala ligiolust nende raskuste keskel.
Palvevägi ja meie eest palvetavad inimesed
andsid elule ka uue vaatenurga ja arusaamise, et elu on habras.
Mis iganes halvas seisus me ka poleks -
Jumal on seal koos meiega ja kannab meid läbi.
Mida Ta teeb teistele, seda Ta teeb ka meile
ja me võime loota Ta peale.
Tean, et kui hüüan appi Jeesuse nime,
siis Ta ka teeb, mida on tõotanud.
Isegi, kui see pole alati siis, kui meie tahaksime.
Jesjaja 43:2 on öeldud, et Ta ei tee meid ainuüksi vabaks,
aga kannab meid ka läbi.
Jeesus kandis mind läbi lausa kaks korda
ja ma olen ülimalt tänulik selle eest,
sest see näitab, et mu aeg pole veel läbi
ja see polegi seni, kuni Ta ütleb, et see on läbi.
Milline kogemus! Ja veel kaks korda see läbi teha!
Jumal on alati olemas
ja nii on imeline teada, et on keegi, kelle poole alati hüüda.
Loodan, et te teate, et CBN on ka üks selliseid kohti.
Meil on inimesed 24/7 telefonivalves,
sest me usume, et palve muudab asju.
Jumal tahab, et hüüaksime oma olukordades Ta poole
ja Ta ka vastab, kui seda teeme.
Milline imeline lugu!
Tean, et paljud teist sooviks,
et Jumal teeks teile seda sama teie vajaduste keskel.
Seetõttu tahame ka paluda te eest täna.
Tahan ehitada üles te usku veel ka ühe teise loo kaudu.
Põhja-Karoliinast pärit Kathy kannatas 15 aastat
krooniliste kõrva-nina-kurgu probleemide käes.
Tal diagnoositi teatud laadi eluohtlik vähk,
mis ilmneb nina taga ja kurgu ülemises tagaosas.
Ta vaatas me saadet ja kuulis Gordonit ütlemas:
"Olete saanud diagnoosi seoses nina ja hingamisteedega
ja soovite nii väga, et nimetaksin neid.
Ma siis nimetan neid just teie pärast.
Las kõik see, mis on põletikuline, paistes ja umbes avaneda just nüüd.
Las kõik sellega seotud valu ja peavalud kaduda just praegu.
Las kõik saada puhtaks, terveks ja taastatuks."
Kathy uskus, et see sõna on talle.
Hiljem samal päeval tehti talle uus läbivaatus
ja tulemused näitasid täit tervenemist 15 aastat kestnud vaevast.
Kaks arsti kinnitasid seda ja muidugi tänas ta Jumalat.
Floridast pärit Frances elab koos oma tütretütre Alexisega,
kes kukkus voodist välja ja oma huule katki,
nii et verd oli kõikjal.
Nad vaatasid samal päeval me saadet,
kus Terry ütles: "Ma ei tea, kas keegi on kukkunud kusagilt,
kuid olete korralikult vigastanud oma huult.
Seal on sügav, veritsev haav.
Jumal aga tervendab selle just praegu ja te ei vaja õmblusi ega midagi.
Lihtsalt hakake tänama Jumalat selle tervenemise eest."
Nii oligi - veritsus lakkas ja arstiabi polnud tarvis.
Alexise huul sai täielikult terveks.
Mulle meeldib see -
nad said arstiabi asemel abi hoopis Klubi 700'st.
Imeline!
Tea, et sul on ligipääs Kõikväelisele Jumalale.
Selleks pole vaja mingit eristaatust ega erilisi tegusid.
Pead vaid mõistma, et oled Tema laps.
Ja nõnda nagu laps võib hüüda oma issit appi,
vastab ka Jumal sulle ja eriti just sulle.
Sest Ta on sind loonud ja sulle eluhinguse andnud.
Eluõhk su kopsudes tuleb Jumala käest,
nii et kui kasutad seda Tema poole hüüdmiseks,
Ta ka vastab sulle.
Kas pole mitte imeline?
Milline eesõigus minna kogu universumi Looja ette
ja leida lahendused oma olukordadele.
Nii et tehkem seda kohe praegu.
Piibel ütleb, et Jumal on meie abimees kitsikuses (Psalm 46:2)
Ta on sinu tervendaja, päästja, taastaja ja vabastaja.
Kõik, mida vaid tegema pead, on paluma usus.
Kui seda teed, hakkab imelisi asju sündima.
Imed hakkavad sündima.
Ära muuda seda keeruliseks.
Ära arva, et see on mõeldud vaid erilistele inimestele.
Ei, see on sulle.
Jeesus tuli sinu jaoks.
Hinga selles teadmises, usu seda ja võta see vastu.
Lase kõigil negatiivsetel mõtetel minna,
mis ütlevad, et oled kaugel Jumalast.
See kõik on ristil juba tehtud ja korraldatud.
Nii et võta see vastu, hinga selles ja usu sellesse.
Palvetame.
Jumal, me tuleme Su ette kui väikesed lapsed,
kes usuvad oma Isa sõna, et Sa teed, mida oled tõotanud.
Sa igatsed seda teha.
Sa igatsed, et me usuks ja saaks osa imelisest läbimurdest.
Seetõttu, Kõikväeline Jumal, me tuleme Su ette oma vajadusega.
Me paneme usus oma käed selle koha peale,
mis vajab tervenemist
ja oleme selles osas ühel meelel, öeldes kõva häälega:
"Mulle Jeesuse poolt, antud meelevallaga...
Jeesuse, kes suri mu eest, kes andestas mulle
ja kes vabastas ning tervendas mind -
ma kuulutan Tema antud meelevallas:
ole terve ja terviklik, Jeesuse nimel.
Kellegi vasakus põlves on meeletu valu,
aga Jumal tervendab selle.
Sa tunned ühtaegu soojust kui jahedust oma põlves
ja Jumal tervendab su.
Tee midagi, mida sa enne ei suutnud.
Liiguta oma põlve ja sa märkad,
et kõik valu ja ebamugavustunne on läinud.
Halleluuja! Lihtsalt kiida Teda.
Tõsta oma käed Ta poole,
sest oled just praegu täielikult terveks ja terviklikuks saanud, Jeesuse nimel.
Keegi on olnud üsna isoleeritud koroona tõttu.
Sa oled kuduja ja su kõrval on väike lõngakerasid täis korv,
aga sa oled olnud üsna isoleeritud.
Sul on teatud tervisehädasid, mille pärast sa muretsed -
eriti ka koroonaga seoses,
aga Jumal tervendab sind just praegu,
mille iganes all sa ka ei kannataks.
Lihtsalt võta see vastu, saades terveks Jeesuse nimel.
Kellelgi on suhkrutolerantsus.
Sa ei saa süüa midagi, kus on suhkur sees,
mistõttu jälgid alati toitude koostisosi.
Kuid Jumal tervendab sind just praegu,
olles võimeline taastama su ihu ja kõik selle teemaga seonduva.
Olgu see seotud pankrease- või kõige muuga,
mis reguleerib insuliini taset -
Jumal tervendab sind just praegu Jeesuse nimel.
Kellegi silm on sügelenud ja sa arvasid, et see on ajutine,
aga sinna on tekkinud põletik.
Jumal tervendab selle just praegu, Jeesuse nimel.
Keegi elab allergilise reaktsiooni hirmus,
kasutades selleks ka ravimit.
Nähes täna me saates lugu,
kus rohi põhjustas allergilist reaktsiooni,
tärkas su hirm taas.
Kuid las usk tõusta su sees, mõistes, et Jumal saab seda muuta.
Muuta ära nii su allergia kui kõik muu.
Lihtsalt too see Ta ette just praegu, Jeesuse nimel
ja ära lase hirmul valitseda oma elu üle.
Jumala täiuslik armastus on su ligi
ja Ta on võimeline tervendama ning vabastama sind just praegu.
Issand, me täname Sind kõige eest, mida oled teinud ja tegemas,
sest Sina oled see sama eile, täna ja igavesti.
Võttes vastu Sind, võtame ka vastu oma lahenduse.
Aitäh Sulle, Jeesuse nimel.
Anna meile teada, kui oled terveks saanud.
Kui aga vajad eestpalvet, helista TV7'sse: 44 22 227.
Järgmiseks: Selle naise mees mängis maha nende pensionifondi.
Seejärel aga kaotas naine nii oma töö kui kodu.
Kuidas aitas siis 20 dollarit selle naise tagasi ree peale?
Ta räägib sellest kohe peagi ise.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Lynn heitis pilgu oma pangakontole ega suutnud uskuda oma silmi.
Ta mees oli mänginud maha kõik nende säästud.
Lynn oli meeleheitel,
kuid mõni kuu hiljem läks ta elu veelgi hullemaks.
Lynn teenis oma unistuste töökohal head palka,
mistõttu neil oli abikaasaga kogutud ka korralik pensionifond.
Kui aga majanduslangus tuli, jäi Lynni mees tööst ilma.
Lynn vaatas nende rahaasjad üle ja nägi, et nende raha oli läinud.
Võtsin ette meie viimase 1,5 aasta pangaväljavõtte,
nähes 14 lk jagu erinevaid ülekandeid hasartmängude katteks
kogusummas 76 500 eurot.
Lisaks sellele oli mees maha mänginud
ka nende pensionifondi.
Kogusummas 355 000 eurot.
Lihtsalt läinud.
Kogu mu pensionifond.
Ma ei suutnud uskuda oma silmi.
Istusin ja jõllitasin seda väljavõtet mingi 5 minutit,
mõeldes: "See pole võimalik."
Paar lahutas ja Lynn kaotas kodu, olles sunnitud kolima korterisse.
Mõni kuu hiljem tuli halbu uudiseid lisaks.
Sain 14. juulil ülemuselt kõne, et ka mind on koondatud.
Nutsin sel hetkel silmad peast,
mõeldes, mis veel kõik juhtuda võib?
Olin täiega läbi.
Mul polnud mingit lootust.
Vajades meeleheitlikult abi,
hakkas Lynn regulaarselt kirikus käima.
Mõistsin, et vaid Jumal taevas saab anda lootust.
Hakkasin lugema Piiblit
ja püüdsin esimest korda elus omada isiklikku suhet Jumalaga,
mispeale minus olnud viha ja kurbus kadusid.
Saades päästetud, muutus ka Lynni suhtumine rahasse.
Ta kuulis kümnise maksmisest ja otsustas ka seda proovida,
tehes samas ka annetusi oma töötutoetusest.
Üks teenistus, mida ta toetas, oli CBN.
Hakkasin annetama.
Olin küll kitsas seisus, aga otsustasin toetada CBN'i,
tehes seda 20-dollariga.
Mul polnud aimugi, et nad aitavad nii paljusid inimesi üle maailma.
Nähes nende inimeste lugusid,
mõtlesin, mida mul on veel nutta oma heapalgalist tööd taga,
kui neil inimestel pole puhast vettki.
Nii aitab mu tugi täita nende inimeste põhivajadusigi.
Olles ustav annetaja, vaatamata väikesele sissetulekule,
leidis Lynn lõpuks taas unistustetöö,
mis kätkeb endas kõiki hüvesid ja ka võimalust säästa.
Õnnepisarad! Rohkelt õnnepisaraid.
Palvetasime sõbrannaga, et saaksin selle töö,
nii et selle saamine oli imeline.
Milline rõõm saada neilt kõne!
Tähistasime seda täiega ja ma jagasin seda ka Facebookis.
Tõeline rõõmuhetk.
Sain seetõttu sõita taas kas mere äärde või mägedesse.
Tõeline õnnistus.
Olles finantsiliselt taas stabiilses seisus,
on Jumal taastanud kõik, mille Lynn kord kaotas.
Panen selle kõik Jumala ja kümnise maksmise arvele.
Sa annad ja Ta annab sulle tagasi.
Rohkem, kui suudad eales ettegi kujutada.
Lihtsalt usu, et Ta kannab hoolt su eest.
Usk Jumalasse ja kümnise maksmisse tõi kaasa finantsilise läbimurde.
Hoolides teistest - neist, kes vaesed ja hädas
ja aidates neid, kes ei saa end ise aidata,
toob kaasa imelisi asju.
Kõik aga saab alguse Piibli lugemisest.
Mida enam sa loed Piiblit, lastes selle sõnadel muuta end,
seda enam see sind muudab, andes sulle tulevikku ja lootust.
Ka teil on võimalik toetada nii CBI'd kui TV7't,
nii et tehke seda!
Järgmisena lugu kartmatust Frankist,
kes on ainus, kes seisab härja ja härjavõitleja kindla surma vahel.
Franki töö tipptasemel rodeopäästjana on päästa elusid.
Mis aga juhtus siis, kui ta ise vajas päästmist?
Saame teada peale pausi.
Tere "Superraamatu" fännid!"
Siin on veel midagi, mis teile meeldib.
Uus "Superraamatu" piibliäpp.
Palju mänge, tegevusi
ja "Superraamatu" seeriaid, mida vaadata tasuta!
Oo ei!
Viktoriin, põnev päevasõna
ja vastused Piibliga seotud küsimustele.
Lisaks lihtsasti mõistetav Piibel, mis meeldib kogu perele.
Võite ka luua omaenda "Superraamatu" tegelase.
Vabandust! Andke andeks!
Nagu päriselt või?
Teenige superpunkte ja võitke ka auhindu!
Lisaks palju enamatki veel!
Aeg naaseda oma seikluste juurde.
Näeme peagi!
Tasuta "Superraamatu" piibliäpp
Silmitsi seismine märatseva härja- ja surmaga -
ikka ja jälle.
See on see, kuidas Frank sai hüüdnime Kartmatu Frank.
Frank on härjavõitluse meister,
kes päästab rodeosõitjaid, kui härg nad seljast maha viskab.
Mis aga juhtus, kui Frank ise päästmist vajas?
Kohe näeme.
Selline on rodeosõitja elu, aga seda Franki Newsomi tingimustel.
Ma ei muretse selle pärast,
mis minuga võiks juhtuda kas teel siia või siin olles.
Mind on aastate jooksul nii mitmeid kordi kokku lapitud.
Härg aga otsustas nüüd rullida Frank Newsomit.
Tipptasemel päästjana
on Frank õppinud haldama oma suurimaid hirme.
Mu usk ja kindlus peitub mu Issandas ja Päästjas.
Tean, et olen Jeesuse kätes.
Frank mõtiskleb võistluste vaheajal oma rolli üle.
Me oleme töötegijad, teenijad ja kaitsjad,
kelle ülesanne on kaitsta ratsutajaid.
Pead tundma oma tööd ja meeskonna kaaslasi.
See on meeskonnatöö.
Kui ratsutaja on valmis, on Franki silm enam kui selge.
Pead jälgima, kuhu, kuidas ja kui kiiresti härg sööstab.
Näed, kas ta vaatab ringi ja tunnetad, mida ta mõtleb.
Härja üle tuleb saada kontroll.
Jälgime ratsutaja kehakeelt ja seda, millal ja kuhu ta võib kukkuda.
Frank Newsome peab härja ära blokkima,
et härg ratsutajale peale ei astuks.
Kasvasin üles karja keskel, töötades koos isaga
ja ka erinevates rantšodes.
Tüütasime härgasid peale oma tööd.
Vanemad kutid püüdsid meile õpetada,
kuidas härja seljas sõita.
Päästsime üksteist kordamööda ja ma teadsin, et see on minu koht.
Teadsin, et tahan pühendada oma elu sellele.
Franki karjäär sai kiirelt hoo sisse,
võites nii kohalikel kui rahvusvahelistel võistlustel.
Me töös on nii palju rohkem vabadust, kui see, mida lapsepõlves kogesin.
Kuna olin selles osav, teenisin ka head palka.
Kuid see tõi kaasa ka tagasilöögi.
Ma polnud küps kogema seda edu, mida kogesin.
Tahtsin olla parim,
aga halvad harjumused võtsid mu üle üha enam võimust.
Kõik rodeoga seotud valusam pool
viis Franki üha kasvava ainete tarbimise- ja sõltuvuseni.
Uimastid muutsid elu üha metsikumaks.
Ma ei saanud enam magada,
samas kui pidin osalema kõigil neil võistlustel,
kus keha sai täiega vatti.
Hakkasin ka rohkem jooma.
Sel hetkel ma veel ei näinud, kuidas sõltuvus lammutab mu elu.
Olles endiselt edukas, arvasin, et saan sellega hakkama,
kuid ei saanud.
Franki isiklikud võitlused maksid kätte.
Politsei pidas mu kinni, kuna sõitsin liiga kiiresti.
Olin täiesti segane.
Vangi sattudes mõistsin oma tegude tagajärgi.
See oli vajalik.
Selle asemel, et võistelda lõppvõistlustel,
istus Frank üksinda vangikongis.
Olin inimestele võlgu nii raha kui kõike muud.
Mu suhted olid katki.
Kõik, mida olin noorpõlves elus oluliseks pidanud,
olin selle ise hävitanud.
Lihtsalt läbi selle, et lasin patul võtta võimust.
Olles jõudnud täiega põhja, oli Franki kord kogeda päästmist,
mispeale ta palvetas.
Mõistsin oma reaalsust ja mõtlesin, kuidas siis nii?
Nii igatsesin tõeliselt Jeesust oma ellu.
Küsimus polnud jamadest lahti saamises,
vaid tõelises igatuses Jumala järele.
Ta teadis seda ja oli olemas mu jaoks.
Olles korra kõik kaotanud, ehitas Frank oma maine taas üles.
Pidin jõudma täiega põhja ja ehitama end siis sealt jälle üles.
Mitte vaid härjavõitlejana, aga elus tervikuna,
võites inimeste usalduse päev päeva järel tagasi.
Kartmatu Frank on al 2005. aastast
võitnud tagasi oma koha härjavõitlejate seas.
Seda nii täieõigusliku võistleja- kui mentorina.
Mu eesmärk pole vaid täita oma rolli hästi,
aga päästes kellegi elu
annab see ehk talle päevakese juurde
saada päästetud Jeesuse poolt ja veeta igaviku taevas.
Ühtlasi aga minna koju pere juurde ja juhtida neid õiges suunas.
Usaldage Teda juba praegu, ilma põhja jõudmata.
Las Ta olla teie Issandaks. Selleks, kes Ta on.
Usun, et see on nii tõsi, mida Frank ütles -
sa ei pühenda ju kunagi oma elu millelegi negatiivsele,
millelegi, mis rööviks su unistuse, töö või tervise.
Sa alustad vaikselt, kuni harjud ja nõnda oli ka Frankiga.
Nii Franki kui me kõigi puhul on tore asi see,
et Jumal ootas.
Vaatamata Franki valikutele ja elu kokku kukkumisele
oli Jumal seal.
Kui Frank oli valmis alistuma ja hüüdma appi Jumalat,
oli Jumal seal.
Ta on olemas ka sinu jaoks.
Kõige olulisem on hüüda: "Jumal, ma vajan Sind.
Olen oma elu nässu keeranud ja vajan Sind.
Palun tule ja aita!" ja Ta teeb seda koheselt.
Jeesus ütleb Piiblis: "Ma seisan ukse taga ja koputan."
Su südame ukse taga.
"Kes iganes avab mulle ukse, ma tulen sisse ja olen koos temaga."
Jumal tahab olla osa su elust, elada su südames
ja aktiveerida kogu taeva sinu heaks.
Sa pead vaid paluma, et Ta tuleks su südamesse.
Lõpetuseks aga imelised sõnad Koloslaste kirjast:
"Kes meid on kiskunud välja pimeduse meelevallast
ja asetanud oma armsa Poja kuningriiki,
kelles meil on lunastus, pattude andeksandmine."
Tere tulemast armastuse kuningriiki, sest Jumal armastab sind piiritult!
Kui vajad rääkida kellegagi, kes hoolib,
helista TV7'sse: 44 22 227 või kirjuta: palve@tv7.ee
Tõlge: Anne-Ly Raukas